b'\n_START_ARTICLE_\nPatrick Lebeau\n_START_SECTION_\nKariera\n_START_PARAGRAPH_\nLebeau je bil po dveh zelo u\xc4\x8dinkovitih sezonah v ni\xc5\xbeji QMJHL ligi izbran na NHL naboru leta 1989 v osmem krogu pod \xc5\xa1tevilko 167. Izbralo ga je mo\xc5\xa1tvo Montreal Canadiens. V NHL ligi je sicer odigral le 11 tekem za tri klube - Montreal Canadiens, Calgary Flames in Pittsburgh Penguins. Razlog za tako malo odigranih tekem v ligi verjetno ti\xc4\x8di v njegovi majhni konstituciji - Lebeau je visok 1,78 m in tehta 84 kg._NEWLINE_Lebeau se je zato preselil v evropske lige, kjer je stalno presegal povpre\xc4\x8dje ene to\xc4\x8dke na tekmo. 7 tekem je igral v \xc5\xa1vicarski Nationalligi in 6 sezon v nem\xc5\xa1ki DEL ligi. Mo\xc5\xa1tva, za katere je igral, so: Z\xc3\xbcrich SC Lions, HC La Chaux-de-Fonds, HC Ambr\xc3\xac-Piotta in GC K\xc3\xbcsnacht Lions._NEWLINE_V nem\xc5\xa1ki ligi je vseh 6 sezon preigral v mo\xc5\xa1tvu Frankfurt Lions, 1 sezono je klub igral tudi v Evropskem pokalu prvakov. 7. avgusta 2007 je enostransko prekinil pogodbo s Frankfurt Lionsi, ki je veljala do konca naslednje sezone. Razlog temu je bilo povabilo NHL mo\xc5\xa1tva Philadelphia Flyers za udele\xc5\xbebo na njihovem trening kampu. Kakorkoli, njegovo igro v NHL ligi je zaustavil medicinski pregled. Lebeau si je zato vzel eno sezono prosto._NEWLINE_Za sezono 2008/09 je bil Lebeau napovedan v mo\xc5\xa1tvu EV Duisburg, a je bila pogodba tik pred za\xc4\x8detkom sezone razdrta. Lebeau je po besedah vodstva kluba sam dolo\xc4\x8dal napadalne trojke in kritiziral takti\xc4\x8dno pripravljenost in sposobnost igralcev. Tako je sledila selitev na Dunaj k mo\xc5\xa1tvu Vienna Capitals. \xc5\xbde prvo sezono je odli\xc4\x8dno igral, po rednem delu je bil z naskokom naju\xc4\x8dinkovitej\xc5\xa1i igralec lige.'